pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2563 ระหว่างวันที่ 8 – 14 พฤษภาคม 2563
วันศุกร์ที่ 15 พฤษภาคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 8 – 14 พฤษภาคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 8 – 14 พฤษภาคม 2563 พบการกระทําผิด จํานวน 329 คดี คิดเป็นเงินค่าปรับ 13.53 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 8 - 14 พฤษภาคม 2563) พบว่ามีการกระทําผิด จํานวน 329 คดี คิดเป็นเงินค่าปรับ 13.53 ล้านบาท โดยแยกเป็น สุรา จํานวน 203 คดี ค่าปรับ 3.23 ล้านบาท ยาสูบ จํานวน 90 คดี ค่าปรับ 2.48 ล้านบาท ไพ่ จํานวน 7 คดี ค่าปรับ 0.02 ล้านบาท น้ํามันและผลิตภัณฑ์น้ํามัน จํานวน 12 คดี ค่าปรับ 6.39 ล้านบาท รถจักรยานยนต์ จํานวน 7 คดี ค่าปรับ จํานวน 0.26 ล้านบาท และสินค้าอื่น ๆ จํานวน 10 คดี ค่าปรับ 1.15 ล้านบาท โดยมีของกลางแยกเป็นน้ําสุรา จํานวน 9,423.171 ลิตร ยาสูบ จํานวน 16,978 ซอง ไพ่ จํานวน 93 สํารับ น้ํามันและผลิตภัณฑ์น้ํามัน จํานวน 232,010 ลิตร รถจักรยานยนต์ จํานวน 7 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 14 พฤษภาคม 2563 พบว่ามีการกระทําผิด จํานวน 18,389 คดี คิดเป็นเงินค่าปรับ 309.34 ล้านบาท โดยแยกเป็น สุรา จํานวน 10,368 คดี ค่าปรับ 104.75 ล้านบาท ยาสูบ จํานวน 5,594 คดี ค่าปรับ 130.01 ล้านบาท ไพ่ จํานวน 385 คดี ค่าปรับ 6.22 ล้านบาท น้ํามันและผลิตภัณฑ์น้ํามัน จํานวน 848 คดี ค่าปรับ 29.03 ล้านบาท น้ําหอม จํานวน 38 คดี ค่าปรับ 0.93 ล้านบาท รถจักรยานยนต์ จํานวน 816 คดี ค่าปรับ จํานวน 18.16 ล้านบาท และสินค้าอื่น ๆ จํานวน 340 คดี ค่าปรับ 20.24 ล้านบาท โดยมีของกลางแยกเป็นน้ําสุรา จํานวน 460,188.598 ลิตร ยาสูบ จํานวน 334,134 ซอง ไพ่ จํานวน 57,675 สํารับ น้ํามันและผลิตภัณฑ์น้ํามัน จํานวน 1,951,189.000 ลิตร น้ําหอม จํานวน 13,817 ขวด รถจักรยานยนต์ จํานวน 906 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ยธ. หารือแนวทางการพัฒนาระบบ Big Data ของกระทรวงยุติธรรม
วันพฤหัสบดีที่ 5 เมษายน 2561
ยธ. หารือแนวทางการพัฒนาระบบ Big Data ของกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทํางานบริหารจัดการข้อมูลขนาดใหญ่ (Big Data) กระทรวงยุติธรรม ครั้งที่ ๑/๒๕๖๑
ในวันพฤหัสบดีที่ ๕ เมษายน ๒๕๖๑ เวลา ๑๓.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะทํางานบริหารจัดการข้อมูลขนาดใหญ่ (Big Data)
กระทรวงยุติธรรม ครั้งที่ ๑/๒๕๖๑
เพื่อพิจารณาแนวทางการพัฒนา Big Data ของกระทรวงยุติธรรม
โดยมีผู้แทนหน่วยงานที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ปลัดกระทรวงยุติธรรม กล่าวว่า รัฐบาลและกระทรวงยุติธรรม
ได้ให้ความสําคัญกับการบริหารจัดการระบบฐานข้อมูลขนาดใหญ่ หรือ Big Data
เพื่อใช้ประโยชน์ในการบูรณาการเชื่อมโยงฐานข้อมูล อันจะนําไปสู่การคาดการณ์ผลลัพธ์
ที่อาจจะเกิดขึ้นในอนาคต จนสามารถใช้ประโยชน์ได้หลายเรื่อง อาทิ
การป้องกันปัญหาอาชญากรรมในสังคม การคาดการณ์ในการกําหนดช่วงวัน เวลา
ในการขายทอดตลาดของกรมบังคับคดี เป็นต้น
ทั้งนี้ แนวทางในการพัฒนา Big Data ของกระทรวงยุติธรรม
ควรคํานึงถึงวัตถุประสงค์ของการใช้งาน และมีความสอดคล้องกับสภาพปัจจุบัน
รวมถึงสอดคล้องกับนโยบาย Thailand ๔.๐ ของรัฐบาล
รัฐบาลไทย-ข่าวทำเนียบรัฐบาล-แนวทางการปฏิบัติสำหรับรถแท็กซี่ในสถานการณ์การแพร่ระบาดโควิด-19
วันอังคารที่ 5 พฤษภาคม 2563
แนวทางการปฏิบัติสําหรับรถแท็กซี่ในสถานการณ์การแพร่ระบาดโควิด-19
มีแนวทางการปฏิบัติอย่างไรบ้างนะ ??
ผู้ขับรถ
-ผู้ที่ป่วย มีอาการไข้ ไอ จาม ห้ามขับรถเด็ดขาด
-ล้างมือสม่ําเสมอ และสวมหน้ากากอนามัย
-สามารถปฏิเสธผู้โดยสารที่ไม่สวมหน้ากากอนามัยได้
ผู้โดยสาร
-สวมหน้ากากอนามัยตลอดเวลา
-ล้างมือและรักษาความสะอาดอย่างสม่ําเสมอ
ยานพาหนะ
-จัดให้มีเจลแอลกอฮอล์
-เมื่อหยุดพักรถให้เปิดหน้าต่างเพื่อระบายอากาศ
-รักษาความสะอาดภายในรถอย่างสม่ําเสมอ
รัฐบาลไทย-ข่าวทำเนียบรัฐบาล-พลเอก ฉัตรชัย รองนายก ฯ หนุนรพ.สต.สร้างสุขภาพ ป้องกันโรค ชุมชนปลอดไข้เลือดออก
วันอังคารที่ 21 สิงหาคม 2561
พลเอก ฉัตรชัย รองนายก ฯ หนุนรพ.สต.สร้างสุขภาพ ป้องกันโรค ชุมชนปลอดไข้เลือดออก
พลเอก ฉัตรชัย สาริกัลยะ รองนายกรัฐมนตรี สนับสนุนแผนพัฒนาโรงพยาบาลส่งเสริมสุขภาพตําบล 9,863 แห่งทั่วประเทศ เน้นการสร้างสุขภาพป้องกันโรค ส่งเสริมการออกกําลังกาย สร้างชุมชนปลอดโรคไข้เลือดออกและไข้มาลาเรีย และสร้างที่พักขยะติดเชื้อใน รพ.สต. โดยรัฐบาลสนับส
พลเอก ฉัตรชัย สาริกัลยะ รองนายกรัฐมนตรี สนับสนุนแผนพัฒนาโรงพยาบาลส่งเสริมสุขภาพตําบล 9,863 แห่งทั่วประเทศ เน้นการสร้างสุขภาพป้องกันโรค ส่งเสริมการออกกําลังกาย สร้างชุมชนปลอดโรคไข้เลือดออกและไข้มาลาเรีย และสร้างที่พักขยะติดเชื้อใน รพ.สต. โดยรัฐบาลสนับสนุนงบประมาณปี 2561 กว่า 373 ล้านบาท
พลเอก ฉัตรชัย สาริกัลยะ รองนายกรัฐมนตรี ให้สัมภาษณ์ว่า รัฐบาล ได้มอบนโยบายให้กระทรวงสาธารณสุขจัดทําแผนพัฒนา รพ.สต. ยกระดับคุณภาพและพัฒนาให้เกิดความเข้มแข็ง เพื่อขับเคลื่อนการส่งเสริมสุขภาพป้องกันโรค ลดการเจ็บป่วย เป็นที่พึ่งให้กับประชาชนเมื่อเจ็บป่วย ได้จัดสรรงบประมาณดําเนินงานแก่ รพ.สต. ตามโครงการสาธารณสุข 100 ปี หมออนามัยห่วงใยประชาชน สร้างชุมชนปลอดขยะ ร่วมขจัดภัยไข้เลือดออกและไข้มาลาเรีย ปีงบประมาณ พ.ศ.2561 รวมทั้งสิ้น 373,834,500 บาท พร้อมทั้ง ให้สนับสนุนระบบไฟฟ้าพลังงานแสงอาทิตย์และระบบอินเทอร์เน็ต โดยการประสานกระทรวงพลังงาน และกระทรวงดิจิทัลเพื่อเศรษฐกิจและสังคม จะส่งผลให้ประชาชนมีกิจกรรมส่งเสริมสุขภาพ มีร่างกายที่แข็งแรง อยู่ในสิ่งแวดล้อมที่สะอาดปลอดภัย ปลอดโรค และรับบริการ รพ.สต.อย่างมีคุณภาพ และชุมชนมีส่วนร่วมดูแลสุขภาพอย่างยั่งยืน
พลเอก ฉัตรชัยกล่าวต่อว่า ในช่วงฤดูฝน ตั้งแต่เดือนมิถุนายน – ตุลาคมเป็นช่วงที่พบผู้ป่วยโรคไข้เลือดออกและไข้มาลาเรียสูงเกินค่ามาตรฐาน ประชาชนและทุกหน่วยงานต้องช่วยกันกําจัดแหล่งเพาะพันธุ์ลูกน้ํายุงลาย จัดการขยะ สร้างชุมชนสะอาดปลอดภัย ไม่เป็นแหล่งรังโรคและเกิดโรคที่มียุงเป็นพาหะ โดยมีทีมเจ้าหน้าที่โรงพยาบาลส่งเสริมสุขภาพตําบล (รพ.สต.) จํานวน 9,863 แห่งเป็นผู้สนับสนุนองค์ความรู้ในการดําเนินงาน และสร้างความรอบรู้ด้านสุขภาพให้กับประชาชนในพื้นที่
ด้านศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวว่า โครงการสาธารณสุข 100 ปี หมออนามัยห่วงใยประชาชน สร้างชุมชนปลอดขยะ ร่วมขจัดภัยไข้เลือดออกและไข้มาลาเรีย มี 3 โครงการย่อย ได้แก่ 1.โครงการส่งเสริมสุขภาพและสิ่งแวดล้อมชุมชนเพื่อประชาชนสุขภาพดี โดยเจ้าหน้าที่ รพ.สต.ทั้ง 9,863 แห่ง ร่วมกับ อสม. และประชาชน จัดกิจกรรมรวมพลังสร้างสุขภาพและป้องกันโรคแก่ประชาชนทุกชุมชน ออกเยี่ยมครัวเรือน วัด ศาสนสถาน และโรงเรียน ดูแลสิ่งแวดล้อมให้ปลอดขยะ ใช้มาตรการ 3 เก็บ 3 โรค และแนะนําให้ความรู้ ดูแลสุขภาพ กลุ่มเสี่ยง กลุ่มป่วย สํารวจปรับปรุงข้อมูลสุขภาพ เพื่อวิเคราะห์และจัดทําแผนงาน/โครงการแก้ไขปัญหาเสนอคณะกรรมการพัฒนาคุณภาพชีวิตระดับอําเภอ (พชอ.) 2.โครงการส่งเสริมการออกกําลังกายโดยชุมชนมีส่วนร่วม อย่างน้อยสัปดาห์ละ 3 วันอย่างต่อเนื่อง สร้างความเข้มแข็งของชมรมออกกําลังกาย และ3.โครงการสร้างที่พักขยะติดเชื้อในรพ.สต. 4,026 แห่ง เพื่อจัดเก็บและกําจัดขยะติดเชื้อในสถานบริการและผู้ป่วยในชุมชน ใช้งบประมาณแห่งละ 35,000 บาท
สําหรับการสนับสนุนระบบไฟฟ้าพลังงานแสงอาทิตย์และระบบอินเทอร์เน็ต ขณะนี้ได้ดําเนินการสํารวจพื้นที่ อยู่ระหว่างดําเนินการประสานการปฏิบัติกับกระทรวงพลังงาน และกระทรวงดิจิทัลเพื่อเศรษฐกิจและสังคม
***************************************** 21 สิงหาคม 2561
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมโรงพยาบาลสนาม ธรรมศาสตร์ ศูนย์รังสิต Hospitel แห่งแรก
วันอาทิตย์ที่ 19 เมษายน 2563
นายกรัฐมนตรีตรวจเยี่ยมโรงพยาบาลสนาม ธรรมศาสตร์ ศูนย์รังสิต Hospitel แห่งแรก
นายกรัฐมนตรีตรวจเยี่ยมโรงพยาบาลสนาม ธรรมศาสตร์ ศูนย์รังสิต Hospitel แห่งแรก
วันนี้ ( 19 เมษายน 2563) ในช่วงเช้า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการ ศบค. เดินทางไปมหาวิทยาลัยธรรมศาสตร์ ศูนย์รังสิต จ ปทุมธานี เพื่อตรวจเยี่ยมโรงพยาบาลสนาม หรือ Hospitel เพื่อรองรับผู้ป่วยติดเชื้อไวรัสโคโรนา 2019 หรือ โควิด-19 แห่งแรกของประเทศไทย ที่อาคารดีลักซ์ ภายในมหาวิทยาลัยธรรมศาสตร์ และได้รับผู้ป่วยตั้งแต่วันที่ 25 มีนาคม ที่ผ่านมาโดยโรงพยาบาลสนามได้ติดตั้งกล้องวงจรปิด พร้อมจัดระบบการรับผู้ป่วย ยาเวชภัณฑ์ บุคลากรทางการแพทย์อย่างครบครัน และนําหุ่นยนต์บริการทางการแพทย์มาร่วมด้วย เพื่อให้แพทย์สามารถเข้าถึงผู้ป่วยได้โดยไม่ต้องสัมผัส หรืออยู่ใกล้ผู้ป่วยมากเกินไป
การดําเนินการของโรงพยาบาลสนามนี้ เป็นแบบ Hospitel นําร่องโดยโรงพยาบาลธรรมศาสตร์เฉลิมพระเกียรติ ร่วมมือกับโรงพยาบาลศิริราช โรงพยาบาลรามาธิบดี โรงพยาบาลจุฬาลงกรณ์ โรงพยาบาลวชิรพยาบาล สามารถรองรับผู้ป่วยจํานวน 308 เตียง เพื่อลดความแออัดของโรงพยาบาลของรัฐทั้ง 5 แห่ง ซึ่งหลังจากผู้ป่วยเข้ารับการตรวจ และพักดูอาการอย่างน้อย 48-72 ชั่วโมงแล้ว พบว่าไม่มีภาวะวิกฤติที่ต้องใช้เครื่องช่วยหายใจหรืออยู่ห้องไอซียู ผู้ป่วยจะถูกนํามาส่งเพื่อพักรักษาตัวที่โรงพยาบาลสนามแห่งนี้
อย่างไรก็ตาม หากผู้ป่วยเกิดภาวะวิกฤติระหว่างอยู่ที่นี่ ก็จะมีทีมแพทย์ฉุกเฉินคอยช่วยเหลือส่งตัวรักษาต่อในโรงพยาบาลธรรมศาสตร์ฯ ซึ่งได้ขยายแผนกรองรับผู้ป่วยวิกฤติได้ถึง 60 คน ใช้ระยะเวลาเดินทางในการเคลื่อนย้ายเพียง 5 นาที
ทั้งนี้ ที่ผ่านมาโรงพยาบาลได้สร้างการรับรู้ เพื่อความเข้าใจเกี่ยวกับการดําเนินการของโรงพยาบาลสนามนี้ เพื่อป้องกันไม่ให้เกิดข้อกังวลจากชุมชน นักศึกษาที่พักอยู่ในอาคาร หรือผู้ป่วย ว่า
1.อาคารดีลักซ์ ที่จะปรับให้เป็นโรงพยาบาลสนาม จะรับเฉพาะผู้ป่วยที่ส่งต่อมาจากโรงพยาบาลที่ได้รับการรักษาจนอาการดีขึ้นแล้ว และอยู่ในระหว่างการกักตัว โดยจะดําเนินการปิดกั้นให้เป็นสถานที่ปลอดเชื้อ 100 % ตามมาตรฐานโรงพยาบาลธรรมศาสตร์และมาตรฐานสากลทางการแพทย์โดยไม่ให้มีการเข้า-ออกโดยไม่ได้รับอนุญาตและจะอนุญาตเฉพาะผู้มีหน้าที่โดยตรงเท่านั้น
2.ผู้ป่วยจะถูกส่งมาในรถพยาบาลที่ฆ่าเชื้อและส่งเข้าโรงพยาบาลสนามทันที ทั้งนี้ เนื่องจากไวรัสโควิด-19 แพร่โดยคนสู่คน ไม่แพร่ทางอากาศ ดังนั้น โรงพยาบาลสนามแห่งนี้จึงปลอดภัยและไม่มีการแพร่เชื้อออกมาภายนอก 100 %
3 สําหรับนักศึกษาหรือบุคลากรจํานวนหนี่งที่พักในอาคารดีลักซ์ นี้ ได้ดําเนินการ หาห้องพักให้ใหม่แล้ว สําหรับบุคลากรที่พักในอาคาร 14 ชั้น ด้านที่ติดกับอาคารดีลักซ์จะปิดกั้น แยกส่วนโดยเด็ดขาดและมีการป้องกันตามมาตรฐานของโรงพยาบาล
ในโอกาสนี้ นายกรัฐมนตรีได้กล่าวขอบคุณและให้กําลังใจทีมแพทย์ และเจ้าหน้าที่ บุคลากรทุกคน ที่เสียสละทุ่มเทอย่างไม่เหน็ดเหนื่อย เพี่อดูแลผู้ป่วยอย่างดีตลอด 24 ชม. รวมทั้ง ขอบคุณนักศึกษา และบุคลากรที่เคยพํานักอยู่ในอาคารนี้ ที่เสียสละให้อาคารนี้นํามาดัดแปลงเป็น Hospitel เพื่อรองรับการรักษาผู้ป่วยโควิด 19 เป็นเรื่องที่ขอชื่นชมในความเสียสละและตั้งใจร่วมมือกันทุกฝ่าย เพื่อเอาชนะโควิด 19 และช่วยกันทุกวิถีทางไม่ให้โรคร้ายนี้มาคร่าชีวิตพ่อแม่พี่น้องและญาติของเราทุกคน
.........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส. ลงพื้นที่จังหวัดลำพูนและเชียงใหม่ เพื่อรับฟังข้อมูลจากภาคส่วนต่าง ๆ ในพื้นที่
วันศุกร์ที่ 27 มกราคม 2560
รมว.ทส. ลงพื้นที่จังหวัดลําพูนและเชียงใหม่ เพื่อรับฟังข้อมูลจากภาคส่วนต่าง ๆ ในพื้นที่
กระทรวงทรัพยากรธรรมชาติและสิ่งแวดล้อม  ลงพื้นที่ จ.ลําพูน เพื่อรับฟังข้อมูลจากภาคส่วนต่าง ๆ ในพื้นที่
เมื่อเร็ว ๆ นี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช และผู้บริหารระดับสูง ลงพื้นที่บ้านแม่สะแงะ อําเภอแม่ทา จังหวัดลําพูน ในเขตรักษาพันธุ์สัตว์ป่าดอยผาเมือง เพื่อรับฟังข้อมูลจากภาคส่วนต่างๆในพื้นที่ พร้อมฟังบทสรุปจากเวทีถอดบทเรียนจากเวทีประชาชน รวมทั้งพบปะเด็กนักเรียนและประชาชน
รัฐบาลไทย-ข่าวทำเนียบรัฐบาล-การสัมมนา “การจัดทำคู่มือป้องกันความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน”
วันพฤหัสบดีที่ 8 พฤศจิกายน 2561
การสัมมนา “การจัดทําคู่มือป้องกันความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน”
นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดการสัมมนา     “การจัดทําคู่มือป้องกันความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน” ณ โรงแรมริช มอนด์  จังหวัดนนทบุรี
วันนี้ (8 พฤศจิกายน 2561) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดการสัมมนา  “การจัดทําคู่มือป้องกันความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน” โดยมีวิทยากรจากสํานักงานอัยการพิเศษ ร่วมอภิปรายในหัวข้อเรื่อง “กรณีศึกษาการพิจารณาคดีขึ้นสู่ศาลทุจริต” และมีข้าราชการและพนักงานกระทรวงอุตสาหกรรม จํานวนประมาณ 70 คน เข้าร่วมสัมมนา ณ โรงแรมริช มอนด์ จังหวัดนนทบุรี
รัฐบาลไทย-ข่าวทำเนียบรัฐบาล-ผอ.ศูนย์บริการโลหิตแห่งชาติ เข้าพบ นรม. เพื่อประชาสัมพันธ์กิจกรรมโครงการ “แล้งนี้ ทำดี เพื่อพ่อ สานต่อที่พ่อทำ ด้วยการให้โลหิต”
วันพฤหัสบดีที่ 13 เมษายน 2560
ผอ.ศูนย์บริการโลหิตแห่งชาติ เข้าพบ นรม. เพื่อประชาสัมพันธ์กิจกรรมโครงการ “แล้งนี้ ทําดี เพื่อพ่อ สานต่อที่พ่อทํา ด้วยการให้โลหิต”
พลเอก ประยุทธ์ จันทร์โอชา นายกรัฐมนตรี ในโอกาสประชาสัมพันธ์กิจกรรมเพื่อรณรงค์เชิญชวนประชาชนบริจาคโลหิต ในโครงการ “แล้งนี้ ทําดี เพื่อพ่อ สานต่อที่พ่อทํา ด้วยการให้โลหิต”
วันนี้ (11 เมษายน 2560) เวลา 08.30 น. ณ บริเวณสนามหญ้า หน้าตึกไทยคู่ฟ้า ทําเนียบรัฐบาล ก่อนการประชุมคณะรัฐมนตรี นาวาโทหญิง แพทย์หญิงอุบลวัณณ์ จรูญเรืองฤทธิ์ ผู้อํานวยการศูนย์บริการโลหิตแห่งชาติ สภากาชาดไทย มาพบ พลเอก ประยุทธ์ จันทร์โอชา นายกรัฐมนตรี ในโอกาสประชาสัมพันธ์กิจกรรมเพื่อรณรงค์เชิญชวนประชาชนบริจาคโลหิต ในโครงการ “แล้งนี้ ทําดี เพื่อพ่อ สานต่อที่พ่อทํา ด้วยการให้โลหิต” พร้อมด้วยดาราและศิลปินนักร้องชื่อดัง เช่น เบิ้ล ปทุมราช ค่ายอาร์สยาม ในเครือ บริษัท อาร์เอส จํากัด (มหาชน)
ร่วมรณรงค์กิจกรรมดังกล่าว
ทั้งนี้ ศูนย์บริการโลหิตแห่งชาติ สภากาชาดไทย มีหน้าที่ในการจัดหาโลหิตบริจาคให้เพียงพอแจกจ่ายให้กับโรงพยาบาลทั่วประเทศ โดยเฉพาะในช่วงวันหยุดยาวเทศกาลสงกรานต์ ซึ่งทุกปีมักเกิดอุบัติหตุและมีความต้องการใช้โลหิตเป็นจํานวนมาก และจะต้องสํารองไว้ใช้ในโรงพยาบาลเพื่อใช้ในการรักษาผู้ป่วยอย่างทันท่วงที เนื่องจากในช่วงปีนี้เป็นช่วงของการไว้อาลัย พระบาทสมเด็จพระปรมินทรมหาภูมิพลอดุลยเดช ซึ่งพระองค์ทรงห่วงใยและเห็นความสําคัญเรื่องการบริจาคโลหิต ดังนั้น ศูนย์บริการโลหิตแห่งชาติฯ จึงได้จัดโครงการ “แล้งนี้ ทําดี เพื่อพ่อ สานต่อที่พ่อทํา ด้วยการให้โลหิต” ระหว่างวันที่ 10 – 17 เมษายน 2560 สําหรับประชาชนผู้สนใจบริจาคโลหิต สามารถสอบถามรายละเอียดได้ที่ศูนย์บริการโลหิตแห่งชาติ สภากาชาดไทย ที่หมายเลขโทรศัพท์ 02-263-9600-99 ต่อ 1752 และ 1753
พร้อมกันนี้ นายกรัฐมนตรีได้ร่วมกิจกรรม “แล้งนี้ ทําดี เพื่อพ่อ สานต่อที่พ่อทํา ด้วยการให้โลหิต” โดยเดินเยี่ยมชมกิจกรรมฯ กล่าวเชิญชวนประชาชนเข้าร่วมโครงการนี้ เพื่อช่วยเหลือผู้ป่วยได้ทันท่วงที ซึ่งหากเกิดอุบัติเหตุหรือสถานการณ์ฉุกเฉินในช่วงเทศกาลสงกรานต์
ตอนท้ายของการเข้าพบครั้งนี้ เบิ้ล ปทุมราช ศิลปินนักร้อง ค่ายอาร์สยาม ได้กราบเรียนนายกรัฐมนตรีว่า ขณะนี้กําลังจะเข้าไปเป็นทหารรับใช้ชาติและได้กล่าวขอพรจากนายกรัฐมนตรีเพื่อเป็นกําลังใจในการปฏิบัติหน้าที่ในกองทัพบก ซึ่งนายกรัฐมนตรีได้กล่าวอวยพรให้ เบิ้ล ปทุมราช ได้ปฏิบัติหน้าที่นี้อย่างมีสติ และพร้อมอวยพรให้ประสบความสําเร็จในชีวิต
..............................................................................................
กลุ่มประชาสัมพนธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ออมสิน ย้ำ ข่าวเลข 28 และ 8 ไม่เป็นความจริง
วันพุธที่ 25 กรกฎาคม 2561
ออมสิน ย้ํา ข่าวเลข 28 และ 8 ไม่เป็นความจริง
ตามที่ได้มีข้อความเผยแพร่ทางสื่อ Social Media อ้างชื่อธนาคารออมสินและอ้างอิงถึงสถาบัน เกี่ยวกับเลข 28 เลข 8 ในบัตรประจําตัวประชาชน ถ้าใครมีให้ไปรับเงินได้ฟรีที่ธนาคารออมสิน
รายงานข่าวจากธนาคารออมสิน แจ้งว่า ตามที่ได้มีข้อความเผยแพร่ทางสื่อ Social Media อ้างชื่อธนาคารออมสินและอ้างอิงถึงสถาบัน เกี่ยวกับเลข 28 เลข 8 ในบัตรประจําตัวประชาชน ถ้าใครมีให้ไปรับเงินได้ฟรีที่ธนาคารออมสินนั้น ธนาคารออมสินจึงขอย้ําว่า ข้อความหรือข่าวดังกล่าวไม่เป็นความจริง และการกระทําดังกล่าวธนาคารออมสินไม่ได้มีส่วนเกี่ยวข้องใดๆทั้งสิ้น อีกทั้งยังเป็นข้อความเก่าที่มีการเผยแพร่ หรือแชร์ในช่วงเดียวกันเมื่อปีที่แล้ว จึงขอให้ประชาชนอย่าได้หลงเชื่อและขอให้หยุดแชร์ข้อความดังกล่าว ทันที เนื่องจากส่วนหนึ่งของข้อความมีการอ้างถึงสถาบัน ทําให้ผู้กระทําและผู้เผยแพร่มีความผิดตามประมวลกฎหมายอาญามาตรา 112 และยังทําให้ธนาคารออมสินเสื่อมเสียชื่อเสียงอีกด้วย
ดังนั้น หากผู้ใดทราบเบาะแสที่มาของข้อความดังกล่าว โปรดแจ้งให้ธนาคารทราบทางศูนย์ลูกค้าสัมพันธ์ โทร.1115 เพื่อที่ธนาคารฯจะได้ดําเนินการทางกฎหมายต่อไป จึงเรียนมาเพื่อโปรดทราบ
รัฐบาลไทย-ข่าวทำเนียบรัฐบาล-กสร. อบรม นักบริหารความปลอดภัยขั้นสูง ขับเคลื่อน Safety Thailand
วันอังคารที่ 5 กุมภาพันธ์ 2562
กสร. อบรม นักบริหารความปลอดภัยขั้นสูง ขับเคลื่อน Safety Thailand
กรมสวัสดิการและคุ้มครองแรงงาน จัดอบรมโครงการวิทยาลัยความปลอดภัย ประจําปีงบประมาณ 2562  หลักสูตร “นักบริหารความปลอดภัยขั้นสูง” ในวันอังคารที่ 5 กุมภาพันธ์ 2562
วันนี้ (5 ก.พ. 62) นายสมบูรณ์ ตรัยศิลานันท์ รองอธิบดีกรมสวัสดิการและคุ้มครองแรงงาน เป็นประธานพิธีเปิดการอบรมโครงการวิทยาลัยความปลอดภัย ประจําปีงบประมาณ 2562 หลักสูตร “นักบริหารความปลอดภัยขั้นสูง” ให้แก่ หัวหน้าหน่วยความปลอดภัยของสถานประกอบกิจการและรัฐวิสาหกิจ รวม 30 คน เพื่อพัฒนาศักยภาพและองค์ความรู้กฎหมายเชิงลึกด้านความปลอดภัย อาชีวอนามัย และสภาพแวดล้อมในการทํางานให้กับหัวหน้าหน่วยงานความปลอดภัยในสถานประกอบกิจการ ให้สามารถทราบและเข้าใจเจตนารมณ์ของกฎหมายเพื่อให้นําไปปฏิบัติให้ถูกต้อง ครบถ้วน ซึ่งเป็นมาตรการสําคัญมาตรการหนึ่งของกรมสวัสดิการและคุ้มครองแรงงาน ในการขับเคลื่อนนโยบายเน้นหนัก Safety Thailand ของกระทรวงแรงงาน ณ ห้องประชุม 2 อาคารกรมสวัสดิการและคุ้มครองแรงงาน (ส่วนแยกตลิ่งชัน) กรุงเทพฯ
รัฐบาลไทย-ข่าวทำเนียบรัฐบาล-ประธานสภาจังหวัดฟุกุโอกะหวังให้ทางการไทยพิจารณาเปิดสถานกงสุลไทยประจำฟุกุโอกะเพื่อประโยชน์ต่อการขยายการค้าและการลงทุนระหว่างกัน
วันอังคารที่ 30 พฤษภาคม 2560
ประธานสภาจังหวัดฟุกุโอกะหวังให้ทางการไทยพิจารณาเปิดสถานกงสุลไทยประจําฟุกุโอกะเพื่อประโยชน์ต่อการขยายการค้าและการลงทุนระหว่างกัน
ประธานสภาจังหวัดฟุกุโอกะหวังให้ทางการไทยพิจารณาเปิดสถานกงสุลไทยประจําฟุกุโอกะเพื่อประโยชน์ต่อการขยายการค้าและการลงทุนระหว่างกัน
วันนี้ (29 พฤษภาคม 2560) เวลา 13.30 น. นายอะกิระ ฮิกุจิ (Mr. Akira Hikuchi) ประธานสภาจังหวัดฟุกุโอกะ ญี่ปุ่น เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีกล่าวต้อนรับประธานสภาจังหวัดฟุกุโอกะและคณะผู้แทนและผู้บริหารจังหวัดฟุกุโอกะ โดยประธานสภาจังหวัดฟุกุโอกะแสดงความขอบคุณรองนายกรัฐมนตรีที่สละเวลาให้เข้าพบในวันนี้ พร้อมแสดงความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตรและรู้สึกซาบซึ้งที่พระบาทสมเด็จพระปรมินทรมหาภูมิพลอดุลย เดช บรมนาถบพิตรได้มีส่วนสําคัญในการส่งเสริมความสัมพันธ์ระหว่างไทยกับญี่ปุ่นให้เป็นไปอย่างราบรื่น
ทั้งสองฝ่ายยินดีกับการครบรอบ 130 ปีความสัมพันธ์ระหว่างไทยกับญี่ปุ่น โดยในปัจจุบันมีนักท่องเที่ยวชาวไทยเดินทางไปคิวชูเพิ่มมากขึ้น อันเนื่องมาจากนโยบายของรัฐบาลญี่ปุ่นที่ยกเว้นการตรวจลงตราให้นักท่องเที่ยวไทย เมื่อปี 2556 โอกาสนี้ประธานสภาจังหวัดฟุกุโอกะเสนอให้ทางการไทยพิจารณาความเป็นไปได้ที่จะเปิดสถานกงสุลไทย ณ จังหวัดฟุกุโอกะ ซึ่งเป็นเมืองใหญ่ที่สุดในคิวชู เพื่อให้เกิดการแลกเปลี่ยนความสัมพันธ์ระหว่างกันในทุกภาคส่วน โดยเฉพาะด้านการค้าการลงทุน
รองนายกรัฐมนตรี กล่าวว่า มีนักท่องเที่ยวชาวไทยเดินทางไปจังหวัดฟุกุโอกะ ประเทศญี่ปุ่นเป็นจํานวนมาก และทราบถึงศักยภาพด้านอุตสาหกรรมขั้นสูงของจังหวัดฟุกุโอกะเป็นอย่างดี โดยขณะนี้รัฐบาลกําลังเร่งผลักดันเขตเศรษฐกิจพิเศษภาคตะวันออก (EEC) ครอบคลุม 3 จังหวัด คือ ชลบุรี ระยอง และฉะเชิงเทรา จึงขอเชิญชวนให้นักธุรกิจของฟุกุโอกะเข้ามาลงทุนและจับคู่ธุรกิจในไทย
ประธานสภาจังหวัดฟุกุโอกะยินดีและพร้อมที่จะนําโครงการ EEC ไปนําเสนอและเผยแพร่ให้แก่นักธุรกิจฯ ญี่ปุ่นที่สนใจเข้ามาลงทุนในไทย โดยเห็นว่าหากทางการไทยสามารถจัดตั้งสถานกงสุลไทย ณ จังหวัดฟุกุโอกะ จะเป็นประโยชน์ต่อการขยายการค้าและการลงทุนระหว่างกันในระยะยาว ซึ่งในเรื่องดังกล่าวรองนายกรัฐมนตรีรับไว้พิจารณาและยืนยันความพร้อมที่จะส่งเสริมความร่วมมือระหว่างจังหวัดฟุกุโอกะกับประเทศไทยต่อไป
*********
รัฐบาลไทย-ข่าวทำเนียบรัฐบาล-พม. จับมือ รง. ลงพื้นที่ช่วยกลุ่มเปราะบางในชุมชนย่านประเวศ กทม. จากผลกระทบโรคโควิด-19 พร้อมจัดหางาน ฝึกอาชีพ ส่งเสริมรายได้ [กระทรวงพัฒนาสังคมเเละความมั่นคงของมนุษย์]
วันอาทิตย์ที่ 24 พฤษภาคม 2563
พม. จับมือ รง. ลงพื้นที่ช่วยกลุ่มเปราะบางในชุมชนย่านประเวศ กทม. จากผลกระทบโรคโควิด-19 พร้อมจัดหางาน ฝึกอาชีพ ส่งเสริมรายได้ [กระทรวงพัฒนาสังคมเเละความมั่นคงของมนุษย์]
พม. จับมือ รง. ลงพื้นที่ช่วยกลุ่มเปราะบางในชุมชนย่านประเวศ กทม. จากผลกระทบโรคโควิด-19 พร้อมจัดหางาน ฝึกอาชีพ ส่งเสริมรายได้
วันนี้ (24 พ.ค. 63) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน และคณะผู้บริหารกระทรวง พม. รวมทั้งหน่วยงานที่เกี่ยวข้องลงพื้นที่ ณ ชุมชนเฟื่องฟ้า ถนนเฉลิมพระเกียรติ ซอย 39 แขวงหนองบอน เขตประเวศ กรุงเทพฯ ซึ่งเป็นชุมชนที่ไม่ได้จดทะเบียนกับกรุงเทพมหานคร เพื่อพบปะเยี่ยมให้กําลังใจและช่วยเหลือประชาชนกลุ่มเป้าหมายที่ประสบปัญหาความยากลําบาก และได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) พร้อมทั้งรับฟังปัญหาและความต้องการของชุมชน และหารือร่วมกันถึงแนวทางการพัฒนาคุณภาพชีวิตที่ดีของชุมชน
นายจุติ กล่าวว่า ชุมชนเฟื่องฟ้า ประกอบด้วย 122 ครัวเรือน 360 คน แบ่งเป็นเด็กและเยาวชน 101 คน ผู้สูงอายุ 51 คน และวัยทํางาน 208 คน อีกทั้งมีกลุ่มผู้ประสบปัญหาทางสังคมที่เป็นผู้ป่วยติดเตียง 3 คน คนพิการ 2 คน และผู้ด้อยโอกาส 6 คน สมาชิกในชุมชนส่วนใหญ่มีอาชีพรับจ้าง ปัจจุบัน ชุมชนเฟื่องฟ้าเป็นชุมชนเข้มแข็ง โดยมีการพัฒนาศักยภาพของผู้นําชุมชนมาอย่างต่อเนื่องและร่วมกับคณะทํางานจิตอาสา เข้าร่วมกับสภาองค์กรชุมชน เขตประเวศ กทม. ซึ่งเป็นเวทีกลางในการขับเคลื่อนงานร่วมกับกลุ่มองค์กรต่างๆ ด้านชุมชน เพื่อการปรับใช้พื้นที่ส่วนกลางของชุมชน ให้เกิดประโยชน์สูงสุด อาทิ การปลูกผักไร้สารเพื่อบริโภคเองภายในชุมชน การสร้างบ้านกลางเพื่อรองรับและดูแลผู้สูงอายุ และการพัฒนาอาชีพให้กับกลุ่มเยาวชน เช่น บริการเสริมสวยและซักอบรีด เป็นต้น
นายจุติ กล่าวต่อไปว่า วันนี้ กระทรวง พม. ลงพื้นที่ชุมชนเฟื่องฟ้าเป็นชุมชนที่ไม่ได้จดทะเบียนกับกรุงเทพมหานคร ทําให้ไม่สามารถเข้าถึงบริการและสวัสดิการสังคมจากภาครัฐ ซึ่งชุมชนเช่นนี้เป็นชุมชนตกสํารวจที่ยังไม่มีหน่วยงานภาครัฐเป็นเจ้าภาพดูแลและยังมีอยู่เป็นจํานวนมาก ทั้งนี้ รัฐบาลจึงมอบหมายให้กระทรวง พม. เข้ามาดูแลช่วยเหลือชุมชน โดยบูรณาการทํางานร่วมกับกระทรวงแรงงาน โดยกรมการจัดหางาน กรมพัฒนาฝีมือแรงงาน และสํานักงานประกันสังคม เพื่อช่วยหางาน รับสมัครงาน และฝึกทักษะอาชีพ รวมทั้งบริการประกันสังคมเคลื่อนที่กระทรวงมหาดไทย โดย กรุงเทพมหานคร เพื่อพัฒนาสภาพแวดล้อมและคุณภาพชีวิต และกระทรวงสาธารณสุข โดยกรมอนามัย เพื่อดูแลสุขอนามัยและป้องกันการแพร่ระบาดของโรคโควิด-19
นายจุติ กล่าวเพิ่มเติมว่า ตนได้รับข้อร้องเรียนจากชุมชนว่าไม่อยากย้ายไปพื้นที่ใหม่ แต่ประสงค์จะอยู่อาศัยในพื้นที่เดิม โดยขอเช่าที่ และจะให้มีการจัดระเบียบชุมชนใหม่ อีกทั้ง ขอให้มีการส่งเสริมอาชีพในชุมชน อาทิ พ่อครัว แม่ครัว แม่บ้าน ช่างเสริมสวย และบริการซักอบรีด ซึ่งขณะนี้ ยังขาดวัสดุอุปกรณ์ประกอบอาชีพในชุมชน ทั้งนี้ หาก ชุมชน หรือประชาชน ประสบปัญหาความเดือดร้อนจากโรคโควิด-19 สามารถขอความช่วยเหลือมายังศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง ซึ่งกระทรวง พม. พร้อมบูรณาการหน่วยงานที่เกี่ยวข้องช่วยเหลืออย่างเต็มที่
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ลงพื้นที่ จ.เชียงใหม่ พบปะผู้เข้าร่วมโครงการสร้างโอกาสขยายฐานแรงงานสู่ผู้สูงอายุ
วันศุกร์ที่ 1 มีนาคม 2562
รัฐมนตรีช่วยฯ สมชาย ลงพื้นที่ จ.เชียงใหม่ พบปะผู้เข้าร่วมโครงการสร้างโอกาสขยายฐานแรงงานสู่ผู้สูงอายุ
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ จ.เชียงใหม่ พบปะผู้สูงอายุใน อ.ฮอด ที่เข้าร่วมโครงการสร้างโอกาสขยายฐานแรงงานสู่ผู้สูงอายุของกระทรวงอุตสาหกรรม
เชียงใหม่ : วันนี้ (1 มีนาคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่จ.เชียงใหม่ พบปะผู้สูงอายุใน อ.ฮอด ที่เข้าร่วมโครงการสร้างโอกาสขยายฐานแรงงานสู่ผู้สูงอายุของกระทรวงอุตสาหกรรม พร้อมเยี่ยมชมการฝึกอบรมเชิงปฏิบัติการ การส่งเสริมการผลิตสินค้าหัตถกรรมชุมชนเพื่อเพิ่มทักษะและรายได้ พร้อมด้วยนายจารุพันธ์ จารโยภาส รองอธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม เข้าร่วม โดยมีนายอนันต์ ภัทรเดชมงคล นายอําเภอฮอด และนายศวัส ศรียะ พัฒนาการอําเภอฮอด ให้การต้อนรับ
โครงการสร้างโอกาสขยายฐานแรงงานสู่ผู้สูงอายุ ของกระทรวงอุตสาหกรรม โดย ศูนย์ส่งเสริมอุตสาหกรรมภาค ที่ 1 ดําเนินการภายใต้แนวคิด“การส่งเสริมการผลิตสินค้าหัตถกรรมชุมชนเพื่อเพิ่มทักษะและรายได้สําหรับผู้สูงอายุ” โดยได้เริ่มการฝึกอาชีพและเพิ่มทักษะการผลิตสินค้าหัตถกรรม 4 สาขาได้แก่ การทําไม้กวาดทางมะพร้าว ลูกประคบเพื่อสุขภาพ การประดิษฐ์ดอกไม้จันทน์จากกระดาษสา และการทําตุงล้านนา เพื่อตอบสนองต่อนโยบายของรัฐบาลในการส่งเสริมการมีงานทําของประชากรกลุ่มต่าง ๆ ให้พึ่งพาตนเองและเลี้ยงดูครอบครัวได้อย่างมีประสิทธิภาพ #ขยายฐานแรงงานสู่ผู้สูงอายุ #prindustry